Marina Belozerskaya
Marina Belozerskaya (Moscuae nata) est erudita historiae artium, praecipue aevi litterarum et artium renascentium. Alumna est universitatum Californiensis apud Berkeleiam, ubi baccalaureata est anno 1987, et Chicaginiensis, ubi doctoratum anno 1997 meruit. Docuit postea apud universitates Harvardianam, Tuftensem, Bostoniensem, sed hodie iuxta universitatem Californiensem apud Angelopolim. In eadem urbe habitat. Naturam mappae mundi deperditae, quam olim Iohannes de Eyck ad usum Philippi Burgundiensis confecit, anno 2000 in commentatione "Jan van Eyck's Lost Mappamundi" evolvit. Anno 2009, titulo To Wake the Dead, de vita Cyriaci Anconitani scripsit. Nuper sub titulo Medusa's Gaze historiam scutellae Farnensis enarravit. Liber The Medici Giraffe, anno 2006 divulgatus, est catena historiarum de possessoribus animalium exoticorum, inter quos Ptolemaeo Philadelpho elephantum, Laurentius Medicaeus giraffae, imperatrici Iosephina cygnorum nigrorum, imperatori Rudolpho II.